**სსიპ საზოგადოებრივ კოლეჯ „სპექტრი“-ს**

**დირექტორის როინ (მათე) ტაკიძის**

**2018 წლის 15 აგვისტო**

**№120-ა ბრძანებით**

**  
საზოგადოებრივი კოლეჯი ‘’სპექტრი’’**

**პროფესიული საგანმანათლებლო პროგრამა**

**ამზომველ-ტოპოგრაფი**

საკონტაქტო ინფორმაცია:

მისამართი: თბილისი 0168, ბ. ჭიჭინაძის ქ N10 (აფრიკის დასახლება)

ტელეფონი: (+995 32) 240-16-87, 245-63-63

ელ-ფოსტა: info@eqe.ge.

ვებ.გვერდი: http://www.spectri.org

1. **ჩარჩო დოკუმენტის სახელწოდება, რომლის საფუძველზეც შემუშავებულია პროგრამა:** აზომვით-ტოპოგრაფიული სამუშაოს შესრულება survey-Topography
2. **ჩარჩო დოკუმენტის სარეგისტრაციო ნომერი, რომლის საფუძველზეც შემუშავებულია პროგრამა: -** 07319-პ
3. **მისანიჭებელი კვალიფიკაცია**

მეოთხე საფეხურის პროფესიული კვალიფიკაცია აზომვით-ტოპოგრაფიული სამუშაოს შესრულებაში Forth level vocational qualification in topography

განათლების საერთაშორისო კლასიფიკატორის ISCED-ის მიხედვით მეოთხე საფეხურის პროფესიული კვალიფიკაცია აზომვით-ტოპოგრაფიული სამუშაოს შესრულებაში განეკუთვნება დეტალურ სფეროს - არქიტექტურა და ქალაქდაგეგმარება, კოდი 0731.

1. **მიზანი:** პროგრამის მიზანია ამზომველ-ტოპოგრაფიის სფეროსთვის უზრუნველყოს კონკურენტუნარიანი კადრების მომზადება. პროგრამის საფუძველზე მომზადდებიან კადრები ამზომველ-ტოპოგრაფიის მიმართულებით, რომლებიც შეძლებენ თანამედროვე სტანდარტების შესაბამისად სხვადასხვა სირთულისა და ტიპის სამუშაოს შესრულებას.
2. **დაშვების წინაპირობა** სრული ზოგადი განათლება
3. **კურსდამთავრებულთა კარიერული შესაძლებლობები:**

აზომვით-ტოპოგრაფიული სამუშაოს შესრულებაში მეოთხე საფეხურის პროფესიული კვალიფიკაციის მქონე პირი შესაძლოა დასაქმდეს საჯარო რეესტრში, თავდაცვის სამინისტროსა და სხვა ძალოვან სტრუქტურებში, ასევე სახელმწიფო ორგანიზაციებში, სამშენებლო და საამზომვლო კომპანიებში ტოპოგეოდეზიური და კარტოგრაფიული სამუშაოების შესასრულებლად შემდეგ პოზიციებზე: ამზომველ-გეოდეზისტი, კარტოგრაფი, ჰიდროგრაფიული ამგეგმავი, ტოპოგრაფი, მიწის მზომელი, საკადასტრო აზომვების სპეციალისტი.

1. **სტრუქტურა და მოდულები:**

პროგრამა მოიცავს მეოთხე საფეხურის კვალიფიკაციას აზომვით-ტოპოგრაფიული სამუშაოს შესრულებაში. რომელიც აერთიანებს 5 ზოგად მოდულს ჯამური 15 კრედიტის რაოდენობით და 15 პროფესიულ/დარგობრივ მოდულს ჯამური 75 კრედიტის რაოდენობით.

*„მოდულების, ქართული ენა A2 და B1 გავლა სავალდებულოა მხოლოდ იმ პროფესიული სტუდენტებისთვის, რომლებმაც პროფესიულ საგანმანათლებლო პროგრამაზე სწავლის უფლება მოიპოვეს „პროფესიული ტესტირების ჩატარების დებულების დამტკიცების თაობაზე“ საქართველოს განათლებისა და მეცნიერების მინისტრის 2013 წლის 27 სექტემბრის ბრძანება №152/ნ ბრძანებით დამტკიცებული დებულების მე-4 მუხლის მე-2 პუნქტით გათვალისწინებულ რუსულ, აზერბაიჯანულ ან სომხურ ენაზე ტესტირების გზით. აღნიშნული პირებისათვის პროფესიულ საგანმანათლებლო პროგრამაზე სწავლება იწყება ქართული ენის მოდულებით.*

აზომვით-ტოპოგრაფიული სამუშაოს შესრულებაში მე-4 საფეხურის პროფესიული კვალიფიკაციის მინიჭებისათვის პირმა უნდა დააგროვოს 90 კრედიტი. ხოლო არაქართულენოვანმა სტუდენტმა 120 კრედიტი, რომელთაგან 90 კრედიტს ემატება ქართული ენა A2 და ქართული ენა B1 მოდულები (30 კრედიტი).

**პროგრამის ხანგრძლივობა:**

პროგრამების მოცულობა და სავარაუდო ხანგრძლივობა სხვადასხვა იქნება ქართულენოვანი და არაქართულენოვანი სტუდენტებისათვის.

ქართულენოვანი სტუდენტებისათვის 14 თვე;

არაქართულენოვანი სტუდენტებისათვის 18 თვე.

|  |  |  |  |
| --- | --- | --- | --- |
|  | | | |
| **ზოგადი მოდულები** | | | |
| **№** | **მოდულის დასახელება** | **მოდულზე დაშვების წინაპირობა** | **კრედიტი** |
| **1** | მეწარმეობა 2 | საბაზო განათლება | 2 |
| **2** | ინფორმაციული წიგნიერება 1 | საბაზო განათლება | 3 |
| **3** | რაოდენობრივი წიგნიერება | საბაზო განათლება | 2 |
| **4** | ინტერპერსონალური კომუნიკაცია | საბაზო განათლება | 3 |
| **5** | ინგლისური ენა | საბაზო განათლება | 5 |
| **ჯამი** | | | **15** |
| **პროფესიული მოდულები** | | | |
| **№** | **მოდულის დასახელება** | **მოდულზედაშვებისწინაპირობა** | **კრედიტი** |
| **1** | გაცნობითი პრაქტიკა - ამზომველ-ტოპოგრაფისთვის |  | 1 |
| **2** | გეოდეზიის საფუძვლები |  | 5 |
| **3** | შრომის უსაფრთხოება და გარემოს დაცვა ამზომველ-ტოპოგრაფის სამუშოს შესრულებისას |  | 2 |
| **4** | ამზომველ-ტოპოგრაფის ხელსაწყოების ტექნიკური ექსპლუატაცია |  | 9 |
| **5** | საინჟინრო კომპიუტერულ გრაფიკულ პროგრამაში (ArcGIS ) მუშაობა | ინფორმაციული წიგნიერება 1 | 5 |
| **6** | საინჟინრო კომპიუტერულ გრაფიკულ პოგრამაში (AUTOCAD ) მუშაობა | ინფორმაციული წიგნიერება 1 | 5 |
| **7** | საველე ტოპოგრაფიული აგეგმვები |  | 10 |
| **8** | გეოდეზიური ქსელის შექმნა |  | 8 |
| **9** | დაკვალვითი სამუშაოების შესრულება |  | 5 |
| **10** | გეომორფოლოგიური აგეგმვა |  | 3 |
| **11** | დარგობრივი ინგლისური ენა ამზომველ ტოპოგრაფისთვის | უცხოური ენა | 5 |
| **12** | საკადასტრო აზომვების შესრულება |  | 3 |
| **13** | პრაქტიკული პროექტი ამზომველ-ტოპოგრაფისთვის | პროგრამით გათვალისწინებული ყველა სავალდებულო მოდული | 8 |
| **14** | არქიტექტურული გრაფიკა და დაპროექტების საწყისები -1 |  | 3 |
| **15** | ობიექტის ფოტოვიზუალიზაცია ტოპოგრაფ-ამზომველისთვის |  | 3 |
| **ჯამი** | | | **75** |

1. **მისანიჭებელი კვალიფიკაციის აღწერა- სწავლის შედეგები:**

**სწავლის შედეგები ამზომველ-ტოპოგრაფი სამუშაოს შესრულების მიმართულებით**

კურსდამთავრებულს შეუძლია:

* მოახდინოს კომუნიკაციების აგეგმვა;
* შეადგინოს ორთოფოტო გეგმა;
* შექმნას საყრდენი და სიმაღლური გეოდეზიური ქსელი;
* მოახდინოს გეომორფოლოგიური აგეგმვა;
* შეასრულოს დაკვალვითი სამუშაოები;
* შეასრულოს საკადასტრო აზომვები.

1. სწავლის შედეგების მიღწევის დადასტურება და კრედიტის მინიჭება

კრედიტი მიენიჭება სწავლის შედეგის მიღწევის დადასტურების საფუძველზე.

სწავლის შედეგის მიღწევის დადასტურება შესაძლებელია:

ა) წინმსწრები ფორმალური განათლების ფარგლებში მიღწეული სწავლის შედეგების აღიარებით (ჩათვლა);

ბ) არაფორმალური განათლების გზით მიღწეული სწავლის შედეგების დადასტურება განათლების და მეცნიერების მინისტრის მიერ დადგენილი წესით;

გ) სწავლის შედეგების დადასტურება შეფასების გზით.

არსებობს განმავითარებელი და განმსაზღვრელი შეფასება.

განმავითარებელი შეფასება შესაძლოა როგორც ქულების, ასევე ჩათვლის პრინციპების გამოყენებით.

განმსაზღვრელი შეფასება ითვალისწინებს მხოლოდ ჩათვლის პრინციპებზე დაფუძნებული (კომპეტენციების დადასტურებაზე დაფუძნებული) სისტემის გამოყენებას და უშვებს შემდეგი ორი ტიპის შეფასებას:

ა) სწავლის შედეგი დადასტურდა;

ბ) სწავლის შედეგი არ დადასტურდა.

განმსაზღვრელი შეფასებისას უარყოფითი შედეგის მიღების შემთხვევაში, პროფესიულ სტუდენტს უფლება აქვს პროგრამის დასრულებამდე მოითხოვოს სწავლის შედეგების მიღწევის დამატებითი შეფასება. შეფასების მეთოდი/მეთოდები მოცემულია მოდულებში.

მოდულების, სწავლის შედეგებისა და თემატიკის კომპონენტებში ითვალისწინებს რვა საკვანძო კომპეტენციის განვითარებას *(მშობლიურ ენაზე კომუნიკაცია; უცხო ენაზე კომუნიკაცია; მათემატიკური კომპეტენცია; ციფრული კომპეტენცია; დამოუკიდებლად სწავლის უნარი; პიროვნებათშორისი, კულტურათაშორისი, სოციალური და მოქალაქეობრივი კომპეტენციები; მეწარმეობა და კულტურული გამომხატველობა*), რომლებიც მნიშვნელოვანია პროფესიონალი და კონკურენტუნარიანი კადრის აღზრდისთვის. რვა საკვანძო კომპეტენციიდან ერთ-ერთი - მშობლიური/პროფესიული საგანმანათლებლო პროგრამის სწავლების ძირითადი ენის განვითარების მიზნით, თითოეული პროფესიული განათლების მასწავლებლის მიერ სწავლება-სწავლის პროცესში უნდა შეფასდეს ზეპირი და წერილობითი კომუნიკაციის უნარი, კერძოდ, მართლწერისა და მართლმეტყველების წესების დაცვა, შემდეგი კომპეტენციების ფარგლების გათვალისწინებით:

**მართლმეტყველება**

* საუბრის/პრეზენტაციის დროის ლიმიტის დაცვა;
* სათანადო პროფესიული ლექსიკის გამოყენება;
* მოსაზრების ჩამოყალიბება გასაგებად, ნათლად და თანამიმდევრულად;
* ადეკვატური მაგალითებისა და არგუმენტების მოყვანა;
* ზეპირი მსჯელობისთვის დამახასიათებელი არავერბალური  საშუალებების ადეკვატურად გამოყენება  (მაგ., ჟესტიკულაცია, ინტერვალი საუბარში, ხმის ტემბრის ცვალებადობა).

**მართლწერა**

* საკავშირებელი სიტყვების სწორად გამოყენება;
* ძირითადი  სასვენი ნიშნების (წერტილი,  კითხვისა და ძახილის ნიშნები) სწორად გამოყენება;
* პროფესიული ლექსიკის სათანადოდ გამოყენება;
* წერისას ტიპობრივი სტილისტური ხარვეზების აღმოფხვრა;
* არ უნდა იქნეს გამოყენებული ენისთვის არაბუნებრივი შესიტყვებები და ლექსიკა - ბარბარიზმები, ჟარგონები;
* ინფორმაციის გადმოცემა  თანამიმდევრულად, გასაგებად, შესასრულებელი აქტივობის შესაბამისად.

1. **პროფესიული კვალიფიკაციის მინიჭება**

პროფესიულ კვალიფიკაციას ანიჭებს საზოგადოებრივი კოლეჯი ‘’სპექტრი’’. პროფესიული კვალიფიკაციის მოსაპოვებლად პროფესიულმა სტუდენტმა უნდა დააგროვოს პროფესიულ საგანმანათლებლო პროგრამაში განსაზღვრული მოდულებით გათვალისწინებული კრედიტები.

**11. სპეციალური საგანმანათლებლო საჭიროების (სსსმ) და შეზღუდული შესაძლებლობების მქონე (შშმ) პროფესიული სტუდენტების სწავლებისათვის**

შეზღუდული შესაძლებლობისა და სპეციალური საგანმანათლებლო საჭიროების მქონე პირთა პროფესიულ საგანმანათლებლო პროგრამაში ჩართულობის უზრუნველყოფის მიზნით ასეთი პირები მოდულებზე დაიშვებიან მოდულის წინაპირობის/წინაპირობების დაძლევის გარეშე. პროფესიული საგანმანათლებლო პროგრამით განსაზღვრული კრედიტები პირს ენიჭება მხოლოდ შესაბამისი სწავლის შედეგების დადასტურების შემთხვევაში, ხოლო კვალიფიკაცია - მე-10 თავით გათვალისწინებული წესით. ამასთან განსაზღვრულია კოლეჯის დირექტორის მიერ (სსიპ საზოგადოებრივ კოლეჯში „სპექტრი“ სსსმ და შშმ პირების რეგისტრაციისა და ჩარიცხვის წესის, სსსმ/შშმ პირებისათვის აკომოდაციისა და მოდიფიკაციის აქტივობებისა და ინდივიდუალური სასწავლო გეგმის შემუშავების მეთოდიკის განსაზღვრის წესი და სსსმ/შშმ პირების სწავლებისთვის განხორციელებული აქტივობების აღრიცხვა-ანგარიშის შედგენის წესი).